บลจ.บางกอกแคปปิตอล เปิดขายกองทุน "BCAP-USND100"
"บลจ.บางกอกแคปปิตอล" เปิดตัวกองทุนเปิดบีแคป หุ้นยูเอส เอ็นดี 100 (BCAP-USND100) เปิดเสนอขายกองทุนครั้งแรกระหว่างวันที่ 30 มี.ค. – 3 เม.ย. 63 นี้
30 มี.ค. 2563

นางเมธ์วดี ประเสริฐสินธนา กรรมการผู้จัดการ บริษัทหลักทรัพย์จัดการกองทุน บางกอกแคปปิตอล จำกัด หรือ BCAP เปิดเผยว่า บริษัทได้มองเห็นโอกาสการลงทุนในช่วงนี้ จึงเปิดตัวกองทุนเปิดบีแคป หุ้นยูเอส เอ็นดี 100 (BCAP-USND100) เป็นโอกาสในการลงทุนในหุ้นดาวเด่นชั้นนำ 100 บริษัทในตลาด Nasdaq ของนักลงทุน โดยเปิดเสนอขายหน่วยลงทุนครั้งแรก (IPO) ระหว่างวันที่ 30 มีนาคม – 3 เมษายน 2563 จองซื้อขั้นต่ำเพียง 500 บาท
กองทุน BCAP-USND100 มีนโยบายลงทุนใน INVESCO QQQ Trust ซึ่งเป็นกองทุนอีทีเอฟที่ลงทุนในบริษัท 100 อันดับแรกในตลาด Nasdaq ตามมูลค่าตลาด (Market Capitalization)
นางเมธ์วดี กล่าวว่า การปรับตัวลงของตลาดหุ้นทั่วโลกในช่วงนี้ เป็นโอกาสลงทุนในกลุ่มบริษัทที่พื้นฐานแข็งแกร่งมีความสามารถในการแข่งขันสูงและมูลค่าหุ้นปรับตัวลงมา ซึ่งเรามองว่าหุ้นในตลาด Nasdaq เป็นบริษัทที่มีนวัตกรรมและมีขนาดใหญ่ที่เกี่ยวข้องกับชีวิตประจำวันแทบทุกคนบนโลก เช่น Apple, Microsoft, Facebook ซึ่งบริษัทในกลุ่มนี้ได้รับประโยชน์จากการใช้งาน online ที่จะมากขึ้นด้วย และบริษัทเหล่านี้ยังมีศักยภาพสูงในการเติบโตในระยะยาว ซึ่งจากที่ผ่านมาผลตอบแทนเฉลี่ย 10 ปี ของดัชนี Nasdaq-100 อยู่ที่ 18.07% ต่อปี
ผู้สนใจลงทุนสามารถติดต่อ บริษัทหลักทรัพย์บัวหลวงทุกสาขา โทร.02-618-1111 สอบถามรายละเอียดเพิ่มเติมได้ที่ บลจ.บางกอกแคปปิตอล โทร.0-2618-1360